**คลอร์เฟนิรามีน**

**ความแรง <> มิลลิกรัม**

**ชนิด<เม็ดเคลือบน้ำตาล, แคปซูล>**

**ชื่อการค้า <tradename>**

**(<ชื่อการค้า>)**

**1. ยานี้คือยาอะไร**

**1.1 ยานี้มีชื่อว่าอะไร**

* ยานี้มีชื่อว่า คลอร์-เฟ-นิ-รา-มีน (chlorpheniramine)

**1.2 ยานี้ใช้เพื่ออะไร**

* ใช้เพื่อบรรเทาอาการต่าง ๆ จากการแพ้ เช่น น้ำมูกไหล คัดจมูก ตาแดง คันตา หรือ บรรเทาอาการแพ้บริเวณผิวหนัง เช่น ลมพิษ

**2. ข้อควรรู้ก่อนใช้ยา**

**2.1 ห้ามใช้ยานี้เมื่อไร**

* เคยแพ้ยานี้ หรือส่วนประกอบของยานี้
* ใช้ยาต้านซึมเศร้าประเภท “ยับยั้ง โมโนเอไมน์ ออกซิเดส” ในช่วง 14 วันที่ผ่านมา

**2.2 ข้อควรระวังเมื่อใช้ยานี้**

**ให้ปรึกษาแพทย์หรือเภสัชกรในกรณีต่อไปนี้**

* กำลังตั้งท้อง วางแผนจะตั้งท้อง หรืออยู่ระหว่างให้นมลูก
* อายุมากกว่า 60 ปี หรือ อายุต่ำกว่า 1 ปี
* ความดันเลือดสูง หรือ เป็นโรคหัวใจ
* เป็นโรคลมชัก
* เป็นโรคตับ หรือ โรคไต
* เป็นต้อหิน ความดันในลูกตาสูง
* เป็นโรคต่อมลูกหมากโต มีภาวะปัสสาวะขัด
* เป็นโรคหอบหืด หรือ หลอดลมอักเสบ
* กำลังใช้ยานี้ร่วมกับยา อาหาร สมุนไพร หรือผลิตภัณฑ์เสริมอาหารบางชนิด เพราะอาจมีผลต่อการรักษาหรือเกิดอันตรายได้

**“แต่หากท่านไม่แน่ใจว่ามีภาวะหรือใช้ยาเหล่านี้อยู่
โปรดปรึกษาแพทย์หรือเภสัชกร”**

**3. วิธีใช้ยา**

**3.1 ขนาดและวิธีใช้**

* ควรกินยาตามคำแนะนำของแพทย์หรือเภสัชกรเท่านั้น เพราะขนาดและระยะเวลาในการกินยานี้ขึ้นกับชนิดและความรุนแรงของโรค

<ปรับตามทะเบียนยา, กรณียาบรรจุเสร็จ ที่ไม่ใช่ยาอันตรายหรือยาควบคุมพิเศษ ให้ระบุขนาดและวิธีใช้ยา>

* กินยานี้ก่อนหรือหลังอาหารก็ได้

**3.2 หากลืมกินยาควรทำอย่างไร**

* หากยังมีอาการอยู่ ให้กินยาทันทีที่นึกได้ แต่ถ้าใกล้เวลาของมื้อต่อไปให้รอกินยาของมื้อต่อไป ห้ามกินยาเพิ่มเป็น 2 เท่า
* หากไม่มีอาการแล้ว สามารถหยุดยาได้เลย

**3.3 ถ้ากินยานี้เกินขนาดที่แนะนำ ควรทำอย่างไร**

* ให้สังเกตอาการอย่างใกล้ชิด หากมีอาการผิดปกติที่รุนแรง ให้นำส่งโรงพยาบาลทันที

**4. ข้อควรปฏิบัติระหว่างใช้ยานี้**

* ไม่ควรใช้ยานี้ติดต่อกันเป็นระยะเวลานาน ยกเว้นในกรณีที่แพทย์แนะนำ
* ไม่ควรรับประทานร่วมกับสุรา หรือสิ่งที่มีแอลกอฮอล์เป็นส่วนประกอบ
* ระมัดระวังการขับขี่ยานยนต์ หรือทำงานเกี่ยวกับเครื่องจักรกล หรือทำงานที่เสี่ยงต่อการพลัดตกจากที่สูง เพราะยานี้อาจทำให้เกิดอาการง่วงซึมได้

**ข้อมูลยานี้เป็นข้อมูลโดยย่อ**

**หากมีข้อสงสัยให้ปรึกษาแพทย์หรือเภสัชกร**

**5. อันตรายที่อาจเกิดจากยา**

* 1. **อาการที่ต้องหยุดยาแล้วไปพบแพทย์ทันที**
* ลมพิษบวมที่ใบหน้าเปลือกตา ริมฝีปาก
* หน้ามืดเป็นลม แน่นหน้าอกหายใจลำบาก
* ผื่นแดงตุ่มพองผิวหนังลอก หรือมีจ้ำตามผิวหนัง
* ตัวเหลือง ตาเหลือง ปัสสาวะสีเข้มผิดปกติ
* ปัสสาวะขัด ปัสสาวะออกน้อยลง
* วูบหมดสติ เป็นลม

**“ให้หยุดยาแล้วไปพบแพทย์ทันที”**

* 1. **อาการที่ไม่จำเป็นต้องหยุดยา
	แต่ถ้ามีอาการรุนแรง ให้ไปพบแพทย์**
* ง่วงซึม เหนื่อยเพลีย ไม่มีแรง
* เวียนหัว ปวดหัว ตาพร่า
* ปากแห้ง คอแห้ง เสมหะเหนียวข้น
* เบื่ออาหาร อาหารไม่ย่อย คลื่นไส้ ท้องเสีย

**“ไม่จำเป็นต้องหยุดยา
แต่ถ้ามีอาการรุนแรง ให้ไปพบแพทย์”**

**6. ควรเก็บยานี้อย่างไร**

* เก็บไว้ในบรรจุภัณฑ์เดิมตามที่ได้รับมา
* เก็บยาในที่แห้ง อย่าให้โดนแสงโดยตรง ควรเก็บที่อุณหภูมิไม่เกิน <ปรับตามทะเบียนยา> องศาเซลเซียส ไม่ควรเก็บยาในที่ร้อนหรือชื้น เช่น ในรถ ห้องน้ำ ห้องครัว
* เก็บยาให้พ้นมือเด็ก

**7. ลักษณะและส่วนประกอบของยา**

* **ลักษณะยา** <ลักษณะตามทะเบียนยา>
* **ตัวยาสำคัญ** คือ คลอร์เฟนิรามีน
* **ส่วนประกอบอื่น** ได้แก่ <ส่วนประกอบตามทะเบียนยา>

**ผู้ผลิต** <ปรับตามทะเบียนยา>

**ผู้นำเข้า** <ปรับตามทะเบียนยา>

**ผู้แทนจำหน่าย** <ปรับตามทะเบียนยา>

เอกสารนี้ปรับปรุงครั้งล่าสุด ………….

**ศึกษาข้อมูลยาเพิ่มเติมทางเว็บไซต์ของ อย.**

<http://druglink.fda.moph.go.th/u1dr>... หรือ QR code
ที่เชื่อมมายังเว็บไซต์ของ อย.
<ปรับตามทะเบียนยา>